তিনি বলেন, যে কোন পণ্য বা সেবায় নির্ধারিত মূল্য বা বিনিময়ে সে পণ্য বা সেবা পাওয়া সকল ভোক্তার অধিকার। তাই পণ্যের উপাদান, মেয়াদোত্তীর্ণের তারিখ, বিক্রয়মূল্য, কার্যকারিতা জানার অধিকারও রয়েছে তাদের। এর যেকোনোটির ব্যত্যয় ঘটলে সে পণ্য বা সেবাদানকারী ব্যক্তি বা প্রতিষ্ঠানের বিরুদ্ধে অভিযোগ দায়ের করার অধিকার তিনি সহজাতভাবেই ভোগ করবেন। সর্বোপরি কোনো পণ্য বা সেবা ব্যবহারের ফলে ক্ষতিগ্রস্ত হলে তার ক্ষতিপূরণ পাওয়াও প্রত্যেক ভোক্তার একান্ত অধিকার।